CELEX: C2004/284/46
Language: da
Date: 2004-11-20 00:00:00
Title: Sag T-363/04: Sag anlagt den 31. august 2004 af Koipe Corporación, SL, mod Kontoret for Harmonisering i det Indre Marked (Varemærker og Design)

20.11.2004   
            
            
               DA
            
            
               Den Europæiske Unions Tidende
            
            
               C 284/23
            
         Sag anlagt den 31. august 2004 af Koipe Corporación, SL, mod Kontoret for Harmonisering i det Indre Marked (Varemærker og Design)
   (Sag T-363/04)
   (2004/C 284/46)
   Processprog: spansk
   Ved De Europæiske Fællesskabers Ret i Første Instans er der den 31. august 2004 anlagt sag mod Kontoret for Harmonisering i det Indre Marked (Varemærker og Design) af Koipe Corporación, SL, San Sebastián (Spanien), ved advokat Marco Fernández de Béthencourt.
   Sagsøgeren har nedlagt følgende påstande:
   
               —
            
            
               Afgørelse truffet den 11. maj 2004 af Fjerde Appelkammer ved Kontoret for Harmonisering i det Indre Marked (Varemærker og Design) i sag R–1109/2000-4 annulleres.
            
         
               —
            
            
               Det ansøgte varemærke erklæres ugyldigt, eller det bestemmes alternativt, at ansøgningen om EF-varemærke nr. 236»LA ESPAÑOLA« afslås for alle de af ansøgningen omfattede varer.
            
         
               —
            
            
               Harmoniseringskontoret samt den part, der eventuelt måtte intervenere, og hvis påstande er blevet forkastet, tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Aceites del Sur.
            
         
               EF-varemærket, der søges registreret:
            
            
               Figurmærket »LA ESPAÑOLA« — Ansøgning nr. 236 for varer i klasse 29 (spiselige olier og spisefedt) og klasse 30 (mayonnaise fremstillet med olivenolie).
            
         
               Indehaver af det i indsigelsessagen påberåbte varemærke eller tegn:
            
            
               Sagsøgeren, som har efterfulgt virksomheden KOIPE SA, der var part i sagen for appelkammeret i sin egenskab af indehaver af de varemærker, som indsigelsessagen var baseret på.
            
         
               Det i indsigelsessagen påberåbte varemærke eller tegn:
            
            
               Figurmærket »CARBONELL« som EF-varemærke (nr. 338), som internationale varemærker (nr. 244 og 528) og nationale varemærker (spanske registreringer nr. 1.238.745, 1, 28 og 252 og registreringer i Det Forenede Kongerige, bl.a. nr. 730 og 2) for varer i klasse 29 (olivenolie m.m.).
            
         
               Indsigelsesafdelingens afgørelse:
            
            
               Indsigelsen forkastes.
            
         
               Appelkammerets afgørelse:
            
            
               Klagen afslås.
            
         
               Søgsmålsgrunde:
            
            
               Urigtig anvendelse af artikel 8, stk. 1, litra b), stk. 2, litra c), og stk. 5, i forordning (EF) nr. 40/94.